Toponimos con aspecto basco-aquitán en realidat no en son. Exeya d'os Caballers no ye un toponimo basco como consideraba Menéndez Pidal, por remontar-se a lo toponimo Segia bien documentato en textos latins, y relacionato con tota una serie de hidronimos indo-europeus y celticos d'Europa Occidental. O pareixito con Etxea ye por l'arabización d'a s inicial en tiempos de Al-Andalus. En l'actual estato d'as conoixencias tampoco pareix que siga d'orichen basco Bisaurri u Bisagorri en Ribagorza, derivable d'o chenitivo de l'antroponimo Vilaurus.